KLASA: 406-01/20-01/34

URBROJ: 2158-60-02-20-4

Osijek, 09. listopada 2020.

 **GOSPODARSKIM SUBJEKTIMA**

**PREDMET: I. POJAŠNJENJE- IZMJENA POZIVA ZA PRIKUPLJANJE PONUDA**

čiji je predmet nabava pružanja usluga upravljanje projektom i provedba postupaka nabave za potrebe projekta „Znanstveno-istraživački centar elektrotehnike i računarstva - ZICER“ za potrebe sveučilišta Josipa Jurja Strossmayera u Osijeku, E-JEDN-64/2020

Zaključno s datumom 09. listopada 2020. Javni naručitelj je zaprimio zahtjeve za pojašnjenje i izmjenu Poziva za prikupljanje ponuda kako slijedi:

**Pitanje br. 1**

Pozivom je predmet nabave podijeljen na dvije grupe:

Grupa 1 – PRUŽANJE USLUGA UPRAVLJANJE PROJEKTOM I ADMINISTRATIVNO VOĐENJE PROJEKTA Grupa 2 – PRUŽANJE USLUGA PROVEDBE POSTUPAKA NABAVE ZA POTREBE PROJEKTA

Ovakva podjela predmeta nabave ne čini ni tehničku ni funkcionalnu cjelinu, s obzirom da sve aktivnosti određene za upravljanje projektom i administrativno vođenje projekta se naslanjaju na provedbu javne nabave u projektu. Aktivnosti poput definiranja detaljnog plana aktivnosti i novčanog tijeka i/ili podrške u financijskom upravljanju i planiranju novčanog tijeka, zatim provedba postupka naknadnih izmjena u proračunu projekta, tzv. prenamjena sredstava i izrada Obavijesti o manjoj izmjeni koje su određene kao aktivnosti Grupe 1 ukazuju na povezanost s aktivnostima iz Grupe 2 - izrada plana nabave za potrebe provedbe projekta i njegovo ažuriranje; izmjene plana nabave sukladno obavijestima o manjoj izmjeni i prenamjeni sredstava, savjetovanja vezano uz arhiviranje dokumentacije o provedbi nabava i vođenju cjelokupne administracije vezano uz provođenje nabava na projektu te drugi poslovi vezani uz provedbu nabava na projektu prema potrebama Naručitelja. Sve aktivnosti u projektu vezane su i uz postupke nabave, te uspjeh cjelokupnog projekta ovisi o uspješnosti provedbe javnih nabava stoga zadaće izabranog ponuditelja iz grupe 1 i 2 moraju činiti jedinstvenu cjelinu, a ne biti podijeljene. Molimo da se uzme u obzir navedeno te objedini predmet nabave.

**Odgovor javnog naručitelja:**

**Sukladno smjernicama Središnje agencije za financiranje i ugovaranje te sukladno komentaru na Plan nabave navedenog projekta pojašnjavamo:**

**- navedene grupe nabava se mogu objediniti u jednu nabavu otvorenog postupka s mogućnošću grupa, čime se omogućuje veća vidljivost nabave i stvaraju uvjeti za šire tržišno natjecanje**

**- podjelom na grupe nabave javni naručitelj je omogućio širem broju gospodarskih subjekata da se jave na predmetni Poziv.**

**-** odredba poziva ostaje neizmijenjena

**Pitanje br. 2**

Pozivom je propisano da se uvjet tehničke i stručne sposobnosti za Grupu 1 dokazuje kroz maksimalno dvije usluge iste ili slične predmetu nabave, dok je za isti uvjet u Grupi 2 određeno dokazivanje kroz jednu uslugu istu ili sličnu predmetu nabave.

Smatramo da je bitno izjednačiti uvjete sposobnosti u obje grupe odnosno u Grupi 1 također propisati da ponuditelj mora dokazati da je u 2020. godini i u posljednje tri godine koje joj prethode izvršio jednu usluge istu ili sličnu predmetu nabave čija vrijednost mora biti jednaka ili veća od procijenjene vrijednosti nabave, čime se osigurava da gospodarski subjekt ima potrebno iskustvo, a osobito dovoljnu razinu iskustva za izvršenje ugovora o javnoj nabavi.

**Odgovor javnog naručitelja:**

**Prilikom određivanja uvjeta tehničke i stručne sposobnosti za obje grupe, javni naručitelj je promatrao grupe kao dvije odvojene nabave što u naravi i jesu te za svaku propisao što smatra nužnim minimumom uvjeta sposobnosti, te je za Grupu 2 ocijenjeno da i gospodarski subjekt sa pruženom jednom uslugom iste ili sličnu predmetu nabave može izvršiti predmet nabave. Na taj način omogućuje se širem broju gospodarskih subjekata da se jave ne predmetni Poziv.**

**- odredba poziva ostaje neizmijenjena**

**Pitanje br. 3**

Pozivom je za ostvarivanje maksimalnog broja bodova ključnog stručnjaka (KS) 1 i ključnog stručnjaka 2 traženo specifično stručno iskustvo, odnosno 4 i više projekata sufinanciranih iz nacionalnih, europskih i drugih vrsta fondova koje je predloženi stručnjak proveo. Smatramo da je ovako određeni uvjet prenisko postavljen, odnosno da važnost europskog projekta koji će se provoditi zahtjeva znatnu ozbiljnost i kvalifikacije koje se stječu većim iskustvom radi čega se predlaže da se uvjet za KS 1 i KS 2 odredi kroz veći broj projekata za koje bi ponuditelj ostvario maksimalni broj bodova. Dodatno, smatramo da su ovako određeni uvjeti za KS 1 i KS 2 nedovoljno definirani, odnosno da bi isti trebalo preformulirati na način da se zahtjeva i minimalna vrijednost projekata koje KS 1 i KS 2 moraju imati (npr. u vrijednosti projekta koji se provodi), a sve zbog važnosti europskog projekta koji će se provoditi i potrebe da se projekt provede bez određivanja financijskih korekcija.

**Odgovor javnog naručitelja:**

Smatramo da je navedena sugestija previše restriktivna te da je dovoljno da navedeni stručnjaci imaju iskustvo provedbe projekata sufinanciranih iz nacionalnih, europskih i drugih vrsta fondova, te da se bodovanjem broja provedenih projekata omogući sudjelovanje što više zainteresiranih gospodarskih subjekata na ovom Pozivu.

- **odredba poziva ostaje neizmijenjena**

**Pitanje br. 4**

Pozivom je za ostvarivanje maksimalnog broja bodova ključnog stručnjaka za javnu nabavu određen uvjet od 6 i više postupaka javne nabave za javne ili sektorske naručitelje, sufinancirane iz nacionalnih, europskih i drugih vrsta fondova u čijoj provedbi je sudjelovao. Kako bi navedeni uvjet rezultirao kvalitetnim ponudama predlaže se isti formulirati na način da se poveća broj postupaka koje je stručnjak morao provesti za ostvarenje maksimalnog broja bodova te da se dodatno boduju postupci velike vrijednosti ili posebnih karakteristika (npr. vrsta nabave).

**Odgovor javnog naručitelja:**

- Uz Poziv za prikupljanje ponuda objavljen je *Prilog 6. Popis postupaka nabave*, iz kojeg je vidljivo da će odabrani ponuditelj provoditi:

1 postupak nabave male vrijednosti sukladno ZJN

1 pregovarački postupak bez prethodne objave poziva na nadmetanje sukladno ZJN

8 jednostavnih nabava, od kojih određene nabave su u domeni Javnog naručitelja, budući da se iste provode putem narudžbenice.

Javni naručitelj smatra da bi dodatnim bodovanjem postupaka javne nabave velike vrijednosti ili posebnih karakteristika postavio previše ograničavajući uvjet zainteresiranim gospodarskim subjektima.

- **odredba poziva ostaje neizmijenjena**

**Pitanje br. 5**

Da bi postrožio navedeni uvjet Naručitelj je postavio dodatni uvjet da se neće uzimati u obzir postupci javne nabave koji su rezultirali odlukom o poništenju postupka prije isteka roka za dostavu ponuda ili odlukom o poništenju postupka gdje se u pregledu i ocjeni ponuda nisu detaljno analizirale pristigle ponude (npr. u slučaju poništenja postupka javne nabave u slučaju da je cijena svih zaprimljenih ponuda iznad osiguranih sredstava). U tom smislu predlažemo da se iz kriterija ekonomski najpovoljnije ponude ukloni napomena o nepriznavanju postupaka završenih odlukom o poništenju, sukladno nedavnoj odluci DKOM-a KLASA: UP/II-034-02/20-01/619, URBROJ: 354-01/20-5 od 15.9.2020.

**Odgovor javnog naručitelja:**

**Uvažava se navedeno i briše iz točke 5.6. Kriterij za odabir ponude, Grupa 2, ISKUSTVO KLJUČNIH STRUČNJAKA (IS) 30%:**

\* Postupci javne nabave koji su rezultirali odlukom o poništenju postupka prije isteka roka za dostavu ponuda ili odlukom o poništenju postupka gdje se u pregledu i ocjeni ponuda nisu detaljno analizirale pristigle ponude (npr. u slučaju poništenja postupka javne nabave u slučaju da je cijena svih zaprimljenih ponuda iznad osiguranih sredstava) neće uzimati u obzir.

Slijedom navodnoga, mijenja se točka 5.2. Poziva za prikupljanje ponuda od 1.10.2020. i sada glasi:

**5.2. Način dostave**

**Ponuditelj treba dostaviti jedan primjerak ponude sa sadržajem ponude sukladno točki 5.1.1 ovog Poziva za prikupljanje ponuda.**

**Ponuditelj treba ponudu dostaviti putem elektroničke pošte na e-mail adresu:** **dstjepan@unios.hr** **do** **19. listopada 2020 do 10,00 sati.**

**Ponude pristigle putem elektroničke pošte smatraju se zaprimljenim u trenutku zaprimanja ponude na adresu elektroničke pošte navedene u pozivu za prikupljanje ponuda.**

**Ponude pristigle putem elektroničke pošte smatraju se zakašnjelim ukoliko pristignu na adresu elektroničke pošte navedene u pozivu za prikupljanje ponuda nakon isteka roka za dostavu ponuda. Takve ponude se neće uzimati u obzir prilikom pregleda i ocjene ponuda.**

**U obzir će se uzeti samo ponude prispjele na navedenu e-mail adresu Javnog naručitelja do 19. listopada 2020 do 10,00 sati.**

**I točka:**

**5.10. Datum, vrijeme i mjesto dostave ponuda:** Ponude moraju biti zaprimljene na adresu elektroničke pošte: dstjepan@unios.hr Javnog naručitelja **do 19. listopada 2020 do 10,00 sati.**